३३ आशा गरेका कुराहरू पूरा नहुनु अर्को एउटा चुनौती साबित भयो। प्रहरीधरहरा-ले सन्‌ १९१४ मा अन्यजातिहरूको समय टुङ्‌गिनेछ भनेर सही कुरा भनेको थियो तर त्यो वर्ष के-के हुनेछ भनेर भाइहरूले सबै कुरा राम्ररी बुझेका थिएनन्‌। (लूका २१:२४) तिनीहरूले सन्‌ १९१४ मा ख्रीष्टले आफ्नो अभिषिक्‍त दुलही वर्गलाई स्वर्ग लैजानुहुनेछ र तिनीहरूले त्यहाँ शासन गर्नेछन्‌ भनेर सोचेका थिए। तर त्यो आशा पूरा भएन। पछि सन्‌ १९१७ को अन्ततिर प्रहरीधरहरा-ले ४० वर्ष लामो कटनीको समय सन्‌ १९१८ को वसन्त ऋतुमा सिद्धिनेछ भनेर घोषणा गऱ्‍यो। तर प्रचारकार्य टुङ्‌गिनुको साटो झन्‌झनै फैलियो। प्रहरीधरहरा-ले कटनीको समय सिद्धियो तर सिलाबाला बटुल्ने समय चाहिं बाँकी छ भनेर स्पष्टीकरण दियो। तैपनि आफ्नो आशा साकार नभएकोले धेरैले यहोवाको सेवा गर्न छोडे।
